Investiție majoră în agricultură. Un gigant controlat de un fost premier al Cehiei preia compania East Grain din Cluj-Napoca
O tranzacție descrisă drept "cea mai importantă investiție externă în agrobusiness-ul românesc din ultimul an" a primit undă verde de la Comisia Europeană, anunță Profit.ro. Este vorba despre preluarea unui pachet majoritar de acțiuni ale companiei clujene East Grain de către grupul alimentar Agrofert, deținut de fostul premier ceh Andrej Babis.
- Laurenţiu Reghecampf reclamă că i-au fost furate o barcă şi un Ferrari. DETALII la Observator 12:00, la Antena 1
- Armata cumpără rachete de ultimă generaţie Sidewinder cu 70 de milioane de dolari. SUA au aprobat tranzacţia
Potrivit Profit.ro, tranzacția, care fusese semnată încă din toamna anului trecut, a primit acum aprobările autorităților locale și europene de reglementare necesare. Operațiunea este prezentată drept cea mai importantă investiție externă în agrobusinessul românesc din ultimul an. Va fi realizată în principal printr-o majorare de capital.
Compania Agrofert a fost fondată în 1993 de fostul premier ceh Andrej Babis. A devenit, de-a lungul anilor, unul dintre principalii jucători din industria agroalimentară din Europa Centrală. În acest moment are aproximativ 31.000 de angajați și peste 220 de subsidiare, mai scrie Profit.ro.
Principala activitate a companiei clujene East Grain este comerțul cu cereale și semințe oleaginoase și are prezență în România, Ungaria și Serbia. Investiția Agrofert vine pe fondul dinamicii East Grain, care a avut o creștere medie a businessului in medie (CAGR) de 22,5% în ultimii 5 ani.